Document ID: /roh_data/filtered/fineweb-2-filterrobots_roh.jsonl.gz/16417

Tar las dunnas è Laila Orenos stada la pli sperta, ella ha duvrà bun 49 minutas per ils 21.5 kilometers. Sin plaz dus è ina indigena, Judith Huonder da Mustér ha duvrà 51:01,8 minutas per il tschancun da Glion enfin Val.
Las cundiziuns per la cursa n’èn betg stadas idealas. Igl è stà fraid, ha pluvì e per part schizunt dà naiv. Tuttina èn 110 activs stads a la partenza. Marcus Derungs dal comité d’organisaziun è fitg cuntent cun la cursa. L’auter onn fissi sulet bun, sche l’aura fiss meglra che quest onn.